b'\n_START_ARTICLE_\nJAV prezidento rinkimai\n_START_PARAGRAPH_\nJAV prezidento rinkimai yra rinkimai, kuriuose i\xc5\xa1renkamas JAV prezidentas ir JAV viceprezidentas._NEWLINE_Pagal JAV konstitucij\xc4\x85 Prezidentas ir viceprezidentas i\xc5\xa1renkami rinkik\xc5\xb3 kolegijos, \xc4\xaf kuri\xc4\x85 kiekviena valstija parenka tiek rinkik\xc5\xb3, kiek renka Atstov\xc5\xb3 r\xc5\xabm\xc5\xb3 ir Senato nari\xc5\xb3. Rinkik\xc5\xb3 parinkimo tvark\xc4\x85 konstitucija palieka valstij\xc5\xb3 legislat\xc5\xabroms._NEWLINE_Pagal konstitucijos antr\xc4\x85j\xc4\xaf straipsn\xc4\xaf, rinkikai turi balsuoti u\xc5\xbe du asmenis (i\xc5\xa1 kuri\xc5\xb3 bent vienas i\xc5\xa1 kitos valstijos). Tada daugiausiai bals\xc5\xb3 surink\xc4\x99s kandidatas tampa prezidentu, o antras daugiausiai bals\xc5\xb3 surink\xc4\x99s kandidatas \xe2\x80\x93 viceprezidentu. Pagal JAV konstitucijos XII patais\xc4\x85, kuri pakeit\xc4\x97 \xc5\xa1i\xc4\x85 tvark\xc4\x85, rinkikai turi atskirai nurodyti kandidat\xc4\x85 \xc4\xaf prezidentus ir kandidat\xc4\x85 \xc4\xaf viceprezidentus.'